จับตาหุ้น DOD วิ่งคึก! รับข่าวดี “อย.” คืนไลเซนส์ “นำเข้าเมล็ดพันธุ์กัญชง”
จับตาหุ้น DOD วันนี้ปรับตัวขึ้นแรง รับข่าวดี “อย.” คืนใบอนุญาต “นำเข้าเมล็ดพันธุ์กัญชง” โดยมีเงื่อนไขว่าต้องได้รับใบอนุญาตนำเข้าทุกครั้งที่มีการนำเข้า
18 พ.ค. 2564

บริษัท ดีโอดี ไบโอเทค จำกัด (มหาชน) หรือ DOD เปิดเผยว่า จากกรณีสำนักงานคณะกรรมการอาหารและยา (อย.) เรียกคืนใบอนุญาตนำเข้าเมล็ดพันธุ์กัญชงโดยไม่แจ้งสาเหตุจากบริษัท สยาม เฮอเบิล เทค จำกัด ซึ่งเป็นบริษัทย่อยของ DOD นั้น
ล่าสุด บริษัทฯได้รับคืนใบอนุญาตดังกล่าวจาก อย. แล้วเมื่อวันที่ 17 พฤษภาคม 2564 โดยมีเงื่อนไขเพิ่มเติมในใบอนุญาตดังนี้
“ในการนำเข้าแต่ละครั้ง ต้องได้รับใบอนุญาตนำเข้าแต่ละครั้ง ซึ่งกัญชง (Import Authorization Narcotic Drugs) ตาม Form NAR.5 (HEMP)-1 ทุกครั้งที่นำเข้า ตามข้อ 19 ของกฎกระทรวงการขออนุญาตและการอนุญาตผลิต นำเข้า ส่งออก จำหน่าย หรือมีไว้ครอบครอง ซึ่งยาเสพติดให้โทษในประเภท 5 เฉพาะ กัญชง (Hemp) พ.ศ. 2563”
อย่างไรก็ตาม ใบอนุญาตฉบับนี้มีผลตั้งแต่วันที่ 25 กุมภาพันธ์ พ.ศ. 2564 โดยเป็นการปรับปรุงแบบฟอร์มและข้อมูลในใบอนุญาต ชบ 1/2564 (น) ลงวันที่ 25กุมภาพันธ์ พ.ศ. 2564 ให้เป็นปัจจุบัน
ทั้งนี้ เป็นที่น่าจับตาสำหรับราคาหุ้น DOD ในวันนี้ ว่าจะเคลื่อนไหวตอบรับกับประเด็นข่าวดีดังกล่าวได้มากน้อยเพียงใด
อนึ่ง ราคาหุ้น DOD ปิดวานนี้ที่ระดับ 12.70 บาท ลบ 0.10 บาท หรือ 0.78% ด้วยมูลค่าการซื้อขาย 45.05 ล้านบาท